Ken Hall

**Charles Kenneth Hall** (1935–2025), kalt «**Sugar Land Express**», var en amerikansk fotballspiller. Han spilte for Sugar Land High School Gators (Sugar Land i Texas) fra 1950 til 1953 og satte 17 nasjonale rekorder hvorav flere fremdeles er gjeldende.

## High school
Halls high school-rekord på 11 232 yards (1950: 569 yd; 1951: 3 160 yd; 1952: 3 458 yd; 1953: 4 045 yd) stod frem til 16. november 2012 da den ble slått av Derrick Henry. Hans 32,9 poeng per kamp (1953/12) er fremdeles en nasjonal rekord. Rekorden på 38 kamper med over 100 yards ble tangert av Steve Worster i 1966, men ble ikke slått før på midten av 1980-tallet av Emmitt Smith. Hall endte karrieren med 14 558 yards totalt på angrep (11 232 på løp og 3 326 fra pasninger), en rekord som først ble slått av den fremtidige Major League Baseball-spilleren J.R. House i 1998.

Da han gikk på Sugar Land spilte Hall i single-wing formasjonen som quarterback, med en høyde på  med en vekt på . Ifølge *National High School Sports Record Book* holder Hall fremdeles flere sesongrekorder, inkludert poeng per kamp (32,9), touchdowns per kamp (4,8) og yards på løp per kamp (337,1).

I en kamp mot Houston Lutheran High School i 1953, hadde Hall i snitt 47,3 yards på 11 løp for 520 yards (delstatsrekorden i nesten 25 år, nå fjerde beste), returnerte en punt 82 yards, et avspark 64 yards og hadde en 21-yard interception for totalt 687 yards.

## College
Hall ble forsøkt rekruttert av flere universiteter, men valgte å gå på Texas A&M under treneren Paul «Bear» Bryant. Han sluttet før laget begynte på treningsleir og giftet seg.

## Profesjonell karriere
Hall spilte i Canadian Football League og for forskjellige National Football League-lag mellom 1957 og 1961. Den 23. oktober 1960 hadde Hall i snitt 65,33 yards per retur av avspark i en kamp for Houston Oilers mot New York Titans som var tredje flest i en kamp med minst tre returns.

Han spilte totalt 34 kamper som halfback og til tider punter. Han hadde 212 yards på løp over 51 løp, med åtte mottakelser for 118 yards og to touchdowns. Han returnerte 11 punts for 164 yards og en touchdown og 31 avspark for 833 yards og en touchdown. Han hadde 14 punts for 448 yards.

## Arv
I 1983 ble Hall innlemmet i National High School Hall of Fame. Han er også i Texas High School Football Hall of Fame og Texas Sports Hall of Fame. All American Games hedret Hall i 1999 med opprettelsen av Hall-troféet. Troféet er modellert etter Hall og utdeles til en spiller som har utmerket seg på nasjonalt nivå. Noen tidligere vinnere inkluderer Chris Leak, Adrian Peterson, Mitch Mustain og Terrelle Pryor. På 1980-tallet var Hall salgsleder for Sweetner Products Company som solgte sukker i Sør-California. Han bor nå i Fredericksburg i Texas.

## Rekorder
Etter femtifem år holder Hall fremdeles følgende delstatsrekorder i Texas:

*Yards på løp, sesong (4 045 i 1953; utført over 12 kamper, og Hall er den eneste running backen i Texas som har løpt for over 4 000 yards i en sesong)
*Yards per kamp, sesong (337,1 yards i 1953, 12 kamper)
*Poeng per kamp, sesong (32,9 i 1953, 12 kamper)
*Yards på løp, karriere (11 232 yards i 1950–53)

## Referanser


## Eksterne lenker
* 
* Ken Hall Stadium